Een van sogenaamde 'suur-aanvallers' vasgetrek | Maroela Media
Een van sogenaamde 'suur-aanvallers' vasgetrek
Die polisie in Nelspruit het Vrydag een van die vermeende 'suur-aanvallers' wat 'n man in September met suur gegooi en beroof het, vasgetrek.
Kol. Mtsholi Bhembe, woordvoerder van die polisie, het gesê die aanval het 21 September in die middestad van Nelspruit plaasgevind.
"Dié inhegtenisneming volg ná 'n voorval waar 'n 30-jarige man glo deur ses aanvallers genader is wat suur op hom uitgegooi het en hom van sy selfoon beroof het voor hulle van die toneel af gevlug het," het Bhembe gesê.
Die polisie kon daarin slaag om die verdagte by sy wegkruipplek in Valencia Park op te spoor en hom vas te trek.
Bhembe het gesê die slagoffer het aanvanklik nie self 'n saak aanhangig gemaak nie maar dat die hospitaal waar die man vir sy beserings opgeneem en behandel is die polisie gekontak het en die saak onder hul aandag gebring het.
Hy sal Maandag in die Nelspruit‑landdroshof op aanklag van roof met 'n wapen wat nie 'n vuurwapen is nie, verskyn.
Die polisie het 'n beroep gedoen op ander mense wat dalk die slagoffer van 'n soortgelyke voorval was of dalk inligting het oor die oorblywende verdagtes om kol. Ernest Maoka by 082 318 9843 te kontak.
Clicks herroep swangerskapstoetse oor drama met uitslag
Vier sterf in gru-vragmotorbotsing
Wat 'n lafhartige DAAD ! ?? Waar het Jou opvoeding skeefgeloop Meneer ?
Geen Respek vir ń Mede Mens Nié !!!
Wreedheid neem toe.
Shame, hoe gaan dit nou met die slagoffer?
Die landdros behoort te beslis dat die aanklag nie ernstig genoeg is nie. Hy moet van veel erger aangekla word want hulle kon die slagoffer van veel meer beroof het as slegs 'n selfoon.